Vita:Dzsessz

message: Nagyon jó lenne, ha olyasvalaki is átnézné, aki nálam többet ért a zenéhez, mert az angol fordításnál a zenei kifejezésekkel néha voltak gondjaim. --Gkovacsp 2005. május 5., 13:31 (CEST)
* Wynton Marsalis nem Purlitzer-, hanem Pulitzer-díjas.  Váradi Zsolt 2005. május 5., 14:33 (CEST)
replies: text: :Elnézést, véletlenül felülírtam a javításod és visszaállításkor a link vizuálisan elnyomta az "r" betűt, vagyis a hiányát... --Gkovacsp 2005. május 5., 16:31 (CEST)
Át fogom nézni, mert még van benne egy két 'érdekes' dolog... :) - Balage

message: Ha valaki értene hozzá, akkor átnézhetné és amikor rendben, lekaphatná róla a lektor sablon. Kár egy ilyen cikknek parkolópályán hevernie, jobb lenne a kiemelt cikkek között. - Serinde üzenet 2006. január 28., 19:05 (CET)
Tényleg remek a cikk, de valamit nem találok benne: az európai dzsessz-t. Jean-Baptiste 'Django' Reinhardt neve közismert a dzsezz-szeretők körében, ő volt az aki a "Gypsy jazz"-t egyesítette a swinggel, nélküle talán évtizedeket késett volna a dzsezz a kontinensünkön. Százával lehetne felsorolni az európai dzsezz-zenészeket. Megérdemelnének egy bekezdést... (Köztudott: dzsessz: az általános-, a dzsezz pedig a szakmai kiejtés). Ronasdudor 2008. október 31., 16:25 (CET)
replies: text: Nincs kedve valakinek cikket írni Al Di Meoláról vagy lefordítani az angol nyelvű szócikket? Ronasdudor 2009. március 07., 18:37 (CET)
thread_title:  Nincs erre egy lektor? 

message: Improvizálás közben a zenészek az akkordmenetből építkeznek, vagyis a dalban egymás után következő akkordokra illeszkedő dallamot "írnak". Például Charlie Parker Now's the Time című dalának témája 12 ütem hosszú és a dzsessz-zenészek által 12 ütemes blues-nak (twelwe-bar-blues) nevezett akkordmenetet használja. A téma-dallam elhangzása után a zenekar ritmusszekciója folytatja a kíséretet (általában a téma akkordmenetét ismételgetve), s erre a szólista zenészek egyenként improvizálnak. Ezt nevezik "playing the (chord) changes"-nek, vagyis az akkordmenetre illeszkedő improvizációnak. Comping-nak vagy vamping-nak nevezik, amikor a szólójátékos játéka közben a zongorista vagy a gitáros akkordokat improvizál. Ha a szólók hallgatása közben megpróbáljuk aládúdolni a dallamot, világossá válik, hogy az improvizált részek hogyan kapcsolódnak a dallamhoz.
Egy másik improvizációs technika a hangnemek beazonosításán alapszik. Ilyenkor a zenész végignézi a művet és beazonosítja a hangnembeli, és/vagy ritmusbeli váltásokat, és erre építi fel az improvizációját.
Ahogy már korábban is felmerült, a dzsessz kései ágai, köztük a modális dzsessz kevesebb akkordváltást tartalmaztak, több teret adva az előadónak az improvizálásra. Miles Davis Kind of Blue című albuma kitűnő példa a modális dzsesszre.
Gyakran előfordul, hogy az előadók kilépnek a keretekből, azaz szándékosan olyan hangokat vagy ritmust játszanak, ami egyébként nem illik a dalba. Ez a klasszikus zenében (is) használt feszültség-feloldás ellentétpár technikája. Egy disszonáns (feszültségkeltő) részt egy konszonáns (feloldó) rész követ.
replies: text: Nézze át más is, és tegye be a helyére. Forrásom:

text: Makraibalazs 2006. május 1., 21:09 (CEST)
thread_title:  Improvizáció - javítás 

message: Ez, kérem, véletlenül nem hibádzik valahol? (Indián kultúrák, stb?)
thread_title:  Első olyan stílus, ami az USA-ban alakult ki 

message: Mit szólnátok hozzá, ha dzsessz helyett jazzet írnánk? Egyrészt a magyar verziót nem csak bonyolult és hosszú leírni, de a hangzása sem helyes (dzsezz lenne a jó), és szerintem a köznapi írásból már rég kikopott. Tudom, hogy a google ilyen szempontból nem teljesen mérvadó, de a magyaros írásra a találatok többsége újságokból, lexikonokból származik, míg az angolos verzióra (magyar nyelvű találatok) jazzel foglalkozó oldalak, zenekarok stb jönnek elő, ebből arra következtetek, hogy a stílus ismerői is a jazz formát használják.--Agyalapi 2010. február 2., 09:13 (CET)
replies: text: Én támogatnám, mert ez a „dzsessz” a legrondább magyarnak csúfolt szó, brutális nyelvi terrorizmus, mely szerintem nemzetbiztonsági fenyegetést jelent. Ha diktátor lennék, a Dzs betűt is betiltanám. De ez sajnos szubjektív vélemény, így nem mérvadó.  – Gregorius P. vita 2010. február 6., 11:42 (CET)
Sokféleképpen lehet sokmindent, a WP:HELYES azonban ilyenkor az OH. elsőségét írja elő, ott pedig dzsessz szerepel (617a). Tehát az elsődleges cím ilyenkor dzsessz marad, és WP-szerte is a cikkekben a dzsessz használandó. Természetesen a címfejben meg lehet említeni a jazzt. Bennófogadó 2010. február 24., 19:32 (CET)
Akkor lebbezünk fel az Akadémiához, mert ez a szó borzalmas :) --Agyalapi 2010. február 26., 01:44 (CET)

text: A Nagy Testvér meghallgatott:
* A helyesírási szabályzat 12. kiadásának változásai#Elterjedt idegen írásmód lehetővé tétele
-- ato vita 2017. január 4., 07:19 (CET)
thread_title:  Dzsessz vagy jazz? 

message: Zenész vagyok, úgyhogy vettem a bátorságot és átnéztem a cikket. A megfogalmazás elég jó, néhány butaságot kivettem, viszont miért nincsenek jegyzetek?
A dzsessz-jazz vitához: a dzsessz a legundorítóbb nyelvtani szörnyeteg, és felmerül bennem a kérdés, hogy ez alapján miért nem írunk bossza novát, hevimetált, rokkot, pánkot, bibápot, kúl dzsesszt, fánkit, háuzt meg ilyeneket? Debussy-t sem úgy emlegetjük, hogy Döbüsszi, így a jazz is legyen jazz... TomAndJerry vita 2011. május 27., 10:06 (CEST)
Döbüsszit gondolom azért írjuk Debussynek, mert személynév. Debussy nocturnes-jeit viszont noktürnöknek szoktuk írni, mert az egy elég régóta meghonosodott zenei szakkifejezés. Száz év múlva biztosan lesz majd bosszanova, hevimetál stb. szavunk is, ha nem felejtődnek el ezek a zenei műfajok. De az tényleg érdekes, hogy pl. szvitet írunk suite helyett, korált choral helyett, viszont a ricercar helyett sosem írunk ricserkárét, toccata helyett tokátát. A Bennót kell megkérdezni, neki mindig frappáns válaszai vannak ezekre. --Villanueva vita 2011. május 27., 18:42 (CEST)
A frappáns válasz az, hogy csak. ;) Némely szavak hajlamosabbak a honosodásra, mások nem. A példatárak nem indukálni szokják a honosulást, pusztán megállapítják és bátorítják a már létező gyakorlatot. Az idegen szavak meghonosodásában egyébként ez a kikerülhetetlen irány, idővel mindegyiknek honosodik az írása is, illetve hangrendben illeszkedik, ahol és amennyire szükséges. De hogy ez mikor és miért következik be, az a nyelv nagy rejtélyei közé tartozik.
Metro99 dédanyja például biztos halálra röhögte volna magát, ha megtudja, hogy dédunokája rezsónak írja majd a rechaud-t, rúzsnak a rouge-t, lézernek a lasert, fotelnek a fauteuilt, piha. Már ez csak így szok lenni. Bennófogadó 2011. május 27., 18:46 (CEST)
thread_title:  lektorálás 

message: kivettem a Kőbányai zenesulit az iskolák közül, mivel ők nem adnak jazz-zenész OKJ-szakmát (náluk szórakoztató zenész OKJ van, ami nem ugyanaz).
Szentgallay György vita 2013. február 24., 20:09 (CET)
thread_title:  Dzsesszélet - Kőbánya 

message: Nem vagyok benne biztos, hogy meg kell őket név szerint említeni, elvégre szinte évről évre változhat, hogy ki a tanszékvezető.  --SzekelyGa Parla…  2014. január 9., 00:54 (CET)
thread_title:  Tanszékvezetők 

message: Elnézést, ha már érintette vki, de, pl ha szeretné az ember belinkelni a szócikk címet csak úgy "nemzetközileg", akkor
elég hülyén néz ki de, linkelhetünk a nemzetközi cím szavakból is "szómagyarázatként", nem igaz ?! (van magyar dzsessz, ez igaz, és még milyen(!!); de ezt (a magyarított címszó átiratot) "rajtunk kívül nem érti senki, nem érti senki és nem is akarja megtanulni"...) üdv. Lappantyuu vita 2017. május 2., 18:02 (CEST)
replies: text: Én is Fonográf rajongó vagyok kedves Lappantyuu, éppen a napokban hallgattam az Edison albumot, amiből idézel, üdvözöllek a Wikipédiában! Van arra mód, amit szeretnél, egyrészről, a Jazz átirányítás a Dzsessz szócikkre (tehát linkelhető), de olyan módja is van a link elhelyezésének, hogy ezen a módon írod be: Jazz és ez lesz az eredmény link formájában: Jazz. --Pallertithe cave of Caerbannog 2017. május 2., 18:19 (CEST)
Köszönöm szépen, értettem :) üdv. Lappantyuu vita 2017. május 2., 18:35 (CEST)
thread_title:  nyelvtan/etc.